|  |  |  |
| --- | --- | --- |
| ГРБОВИ ЗА МЕМОРАНДУМ | Republica Serbia  Provincia Autonomă Voivodina  **Secretariatul Provincial pentru Educație, Reglementări, Administrație și Minoritățile Naționale – Comunitățile Naționale**  Bulevar Mihajla Pupina 16, 21000 Novi Sad  Т: +381 21 487 46 14, 487 48 67, 487 40 36  ounz@vojvodinа.gov.rs | |
|  |  |  | |

NUMĂRUL: 128 -454-340/2019-01 DATA: 25.09.2019

În baza articolului 3 din Regulamentul privind repartizarea mijloacelor pentru finanțarea și cofinanțarea modernizării infrastructurii instituțiilor de educație și instrucție elementară și medie și din domeniul nivelului de trai al elevilor din teritoriul P.A. Voivodina („Buletinul oficial al P.A.V.”, numărul 4/17), raportat la Hotărârea Adunării Provinciei privind bugetul Provinciei Autonome Voivodina pentru anul 2019 („Buletinul oficial al P.A.V.”, nr. 60/18, 40/19-reechilibrare), Secretariatul Provincial pentru Educație, Reglementări, Administrație și Minoritățile Naționale – Comunitățile Naționale (în continuare: Secretariatul) publică

**CONCURS**

**PENTRU FINANŢAREA ŞI COFINANȚAREA RECONSTRUIRII, ADAPTĂRII, ASANĂRII ȘI ÎNTREȚINERII PRIN INVESTIȚII A CLĂDIRILOR INSTITUȚIILOR DE EDUCAȚIE ȘI INSTRUCȚIE ELEMENTARĂ ȘI MEDIE DIN TERITORIUL PROVINCIEI AUTONOME VOIVODINA**

**PENTRU ANUL 2019**

Concursul se publică pentru cuantumul de mijloace asigurate prin Hotărârea Adunării Provinciei privind bugetul Provinciei Autonome Voivodina pentru anul 2019 („Buletinul oficial al P.A.V.”, nr.60/18 ŞI 40/19-reechilibrare), și anume: pentru finanţarea şi cofinanțarea reconstruirii, adaptării, asanării și întreținerii prin investiții а clădirilor instituţiilor de educație și instrucție elementară și medie din teritoriul Provinciei Autonome Voivodina în cuantum total de **50.000.000,00 dinari** (pentru nivelul elementar de educație și instrucție **39.500.000,00 dinari**, iar pentru nivelul mediu de educație și instrucție **10.500.000,00** **dinari**).

Mijloacele sunt destinate pentru executarea lucrărilor de reconstruire, adaptare, asanare și întreținerea prin investiții a clădirilor instituțiilor de educație și instrucție elementară și medie din teritoriul Provinciei Autonome Voivodina, pentru care decizia privind aprobarea executării lucrărilor o eliberează organul competent pentru eliberarea autorizației de construcție conform articolului 145 alineatul 1 din Legea privind planificarea și construcțiile (Monitorul oficial al RS”, nr. 72/2009, 81/2009-rect., 64/10-hotătârea CC, 24/11, 121/12, 42/13-hotărârea CC, 50/2013-hotărârea CC, 98/13-hotărârea CC, 132/2014, 145/2014, 83/2018, 31/19 şi 37/19-altă lege).

Mijloacele nu se acordă pentru finanţarea şi cofinanțarea executării lucrărilor de **construire, construire a anexelor și întreținere curentă a edificiilor.**

Mijloacele nu se acordă pentru lucrările a căror finanțare în cuantum total este asigurată din alte surse.

Realizarea obligațiilor financiare se va efectua în conformitate cu solvabilitatea bugetului Provinciei Autonome Voivodina pentru anul 2019.

**CONDIȚIILE DE CONCURS**

*1. Semnatarii cererilor*

Semnatarii cererilor sunt:

* școlile de educație și instrucție elementară şi școlile de educație și instrucție medie din teritoriul Provinciei Autonome Voivodina, al căror fondator este Republica Serbia, P.A. Voivodina și unitatea autoguvernării locale;

*2. Criteriile de repartizare a mijloacelor*

Criteriile de repartizare a mijloacelor conform Regulamentului privind repartizarea mijloacelor bugetare pentru finanțarea și cofinanțarea modernizării infrastructurii instituțiilor de educație și instrucție elementară și medie și a instituțiilor din domeniul nivelului de trai al elevilor din teritoriul P.A. Voivodina sunt:

1. importanța realizării proiectului raportat la securitatea elevilor, profesorilor și angajaților care folosesc clădirile,
2. importanța realizării proiectului raportat la asigurarea condițiilor calitative pentru desfăşurarea activității educativ-instructive,
3. justificarea financiară a proiectului,
4. durabilitatea proiectului,
5. importanța locală respectiv regională a proiectului,
6. activitățile întreprinse cu scopul realizării proiectului,
7. sursele asigurate de mijloace pentru realizarea proiectului.

**ÎNDRUMĂRILE GENERALE ALE CONCURSULUI**

Dacă din punct de vedere tehnic este posibil, proiectul se va realiza în mai multe etape independente de executare a lucrărilor, semnatarul cererii trebuie să prezinte cererea cu etapele clar menționate pentru executarea lucrărilor şi mijloacele financiare pentru fiecare etapă.

Analiza operaţiilor care se vor întreprinde şi devizul de lucrări anexate trebuie să conțină volumul precis al lucrărilor cu prețurile de pe piață, deoarece mijloacele se vor transfera semnatarului cererii în conformitate cu procedura realizată de achiziție publică (cel mult până la cuantumul aprobat). Surplusul de lucrări și lucrările neprevăzute, Secretariatul nu le poate finanța.

Semnatarul cererii care pentru un anumit proiect a concurat și în alte părți, are drept de prezentare a cererii și la concursul în cauză dacă în momentul prezentării cererii nu a ştiut, sau nici nu a putut să știe despre faptul că i-au fost aprobate mijloace conform unui alt concurs pentru proiectul în cauză.

În cazul prezentării cererii cu cofinanţarea lucrărilor, mijloacele asigurate pentru participarea instituţiei pot fi proprii, din donaţii şi din bugetul tuturor nivelurilor de putere şi aceste mijloace pot fi băneşti şi nebăneşti. Mijloace nebăneşti prezintă materialul de construcţii neîncorporat.

În urma acordării mijloacelor conform Concursului, Beneficiarul va avea următoarele obligaţii:

* să semneze contractul privind acordarea mijloacelor bugetare cu Secretariatul, prin care se vor reglementa drepturile şi obligaţiile reciproce ale părţilor contractante;
* înainte de publicarea achiziţiilor publice pe portalul Direcţiei pentru achiziţiile publice, să remită Secretariatului **fotocopia proiectului:**

**- hotărârii privind demararea procedurii de achiziţii publice cu evaluarea valorii lucrărilor şi cu datele menţionate exact cu privire la sursele de finanţare a lucrărilor**

**- specificării lucrărilor care este parte integrantă a Formularului ofertei**

**- modelului de contract**

Dacă Secretariatul este de acord cu cele menţionate mai sus, va emite Beneficiarului Avizul de demarare a procedurii de achiziţie publică

* să desfăşoare procedura de achiziţie publică (pentru selectarea ofertantului este responsabil Beneficiarul şi persoana responsabilă la acesta);
* să remită fotocopia garanţiei bancare a executantului lucrărilor pentru buna efectuare a lucrărilor;
* să remită fotocopia garanţiei bancare a executantului lucrărilor pentru rambursarea plăţii în avans în cazul în care Beneficiarul a contractat plata în avans cu ofertantul selectat;
* să angajeze o persoană independentă care exercită control de specialitate asupra executării lucrărilor în cauză;
* să remită decizia privind aprobarea executării lucrărilor în cauză eliberată din partea organelor administrației comunale/orăşeneşti competente pentru eliberarea autorizației de construcție.

În cazul în care, în urma desfăşurării procedurii de achiziţie publică, între Beneficiar şi executantul selectat se încheie contract pe cuantumul care este mai mic decât valoarea evaluată a lucrărilor cu care Beneficiarul a aplicat la concurs, se va anexa contractul prin care se acordă mijloace Beneficiarului de mijloace din partea Secretariatului, în conformitate cu cuantumul real contractat al lucrărilor pe care a fost încheiat contractul dintre Beneficiar şi executantul selectat al lucrărilor. În cazul cofinanţării, prin anexare se reduce cuantumul acordat de mijloace din partea Secretariatului în conformitate cu cuantumul real contractat al lucrărilor pe care a fost încheiat contractul dintre Beneficiar şi executantul lucrărilor selectat, cu specificarea că în cazul respectiv se reduce cuantumul cu care participă cofinanţatorul.

**MODUL DE PREZENTARE A CERERII**

Cererile se prezintă pe formularul unic de concurs al Secretariatului. Documentația completă de concurs se poate prelua începând cu **25.09.2019**  pe adresa de internet a Secretariatului [**www.puma.vojvodina.gov.rs**](http://www.puma.vojvodina.gov.rs)

Cererile se trimit prin poștă pe adresa: Secretariatul Provincial pentru Educație, Reglementări, Administrație și Minoritățile Naționale – Comunitățile Naționale cu mențiunea „pentru concursul – pentru finanţarea şi cofinanțarea reconstruirii, adaptării, asanării și întreținerii prin investiții a clădirilor instituțiilor de educație și instrucție elementară și medie din teritoriul Provinciei Autonome Voivodina pentru anul 2019”, Bulevar Mihajla Pupina 16, 21000 Novi Sad sau se prezintă personal, prin predarea la registratura organelor provinciale ale administrației din Novi Sad (parterul clădirii Guvernului Provincial).

**Anexat cererii la concurs, se prezintă:**

1. **copia documentației tehnice în baza căreia organul competent pentru emiterea autorizației de construcție a emis decizia privind aprobarea executării lucrărilor (în cazul în care proprietar al clădirii la care se execută lucrările este P. A. Voivodina, iar instituţia nu a procurat decizia privind aprobarea executării lucrărilor, această instituție prezintă copia documentației tehnice în baza căreia în urma procurării avizului pentru executarea lucrărilor de la Guvernul Provincial, organul competent va elibera decizia privind aprobarea executării lucrărilor);**
2. **copia deciziei privind aprobarea executării lucrărilor pe care o emite organul competent pentru emiterea autorizației de construcție (în cazul în care proprietar al clădirii la care se execută lucrările este P.A. Voivodina, instituţiile care n-au procurat decizia privind aprobarea pentru executarea lucrărilor, prezintă actul organului competent prin care se confirmă că a fost prezentată documentația tehnică completă corespunzătoare, în baza căreia în urma primirii avizului Guvernului Provincial pentru executarea lucrărilor se va elibera decizia privind aprobarea pentru executarea lucrărilor;**
3. **analiza operaţiilor care se vor întreprinde și devizul de lucrări semnat și autentificat din partea proiectantului responsabil (documentul nu mai vechi de șase luni cu paginile numerotate, trebuie obligatoriu să conțină data elaborării);**
4. **în cazul cofinanţării în numerar a se remite dovada privind asigurarea mijloacelor pentru cofinanţarea lucrărilor (contractul, decizia, extrasul din bugetul unităţii autoguvernării locale etc.) anexată declaraţiei semnate şi autorizate cu sigiliul privind participarea la cofinanţarea lucrărilor în cauză (declaraţia se remite în formă liberă)**
5. **în cazul în care cofinanţarea nu este în numerar (material de construcţie neîncorporat), dovada privind cercetarea preţului pe piaţă a materialului de construcţie în teritoriul P.A.V. în conformitate cu Legea privind achiziţiile publice, anexată declaraţiei semnate şi autorizate cu sigiliul a beneficiarului privind participarea la cofinanţarea lucrărilor în cauză cu material de construcţie neîncorporat (declaraţia a se remite în formă liberă cu menţionarea tipului, cantităţii şi valorii materialului de construcţie care se va utiliza);**

**Termenul de prezentare a cererilor la Concurs este 7.10.2019.**

Secretariatul își rezervă dreptul de a-i solicita semnatarului cererii, după necesitate, documentație și informații suplimentare, respectiv ca pentru repartizarea mijloacelor să stabilească îndeplinirea condițiilor necesare.

Comisia nu va lua în dezbatere:

* cererile incomplete,
* cererile sosite după termenul menționat ca ultima zi de prezentare a cererii la Concurs,
* cererile nepermise (cererile prezentate din partea persoanelor neautorizate și din partea subiecților care nu sunt prevăzuți prin concurs),
* cererile care nu se referă la destinațiile prevăzute prin concurs,
* cererile beneficiarilor care în perioada trecută nu au respectat prevederile Contractului privind repartizarea mijloacelor din bugetul P.A.V.
* cererile beneficiarilor care în perioada trecută nu au justificat, prin rapoartele financiare şi narative, mijloacele repartizate din bugetul provincial.

Rezultatele Concursului vor fi publicate pe pagina de internet a Secretariatului.

**Persoanele interesate pot obține informații suplimentare la Secretariat, în legătură cu realizarea Concursului, la numerele de telefon: 021/487 4036 şi 021/487 4614.**

Secretar provincial

Nyilas Mihály